Anıqlawısh

Zat hám zatlıq mánidegi sózdiń sın-sıpatın, sapası

hám menshikleniwin bildiretuǵın ekinshi dárejeli aǵzaǵa

anıqlawısh delinedi.

Anıqlawısh qanday? qaysı? qansha? neshe? qaydaǵı?

kimniń? neniń? t.b. sorawlarǵa juwap beredi. M ı s a l ı : 

1. Kúnniń (neniń?) sáwlesi altın (qanday?) nurın 

shashtı. (N. D.) 2. Bizler jolda toǵaydaǵı (qayerdegi?) 

awılǵa qayırıldıq. (T. Q.) 3. Kún awǵansha on segiz

(qansha?) bala jıynaldı. (N. D.) 4. Keshki (qaysı?) saǵım 

jiyekti orap aldı. (Ó. A.)

Anıqlawıshlar, tiykarınan, tómendegi belgilerge iye 

boladı: 1) zat hám zatlıq mánidegi gáp aǵzaların sı-

patlaydı; 2) tiykarınan, kelbetlikten hám zattıń sapasın, 

sanın hám t.b. belgilerin bildiretuǵın sóz shaqaplarınan 

boladı; 3) ózi túsindiretuǵın aǵzası menen jupkerlesiw 

hám úylesiw usılında (iyelik sepliginde) baylanısadı; 

4) ózi anıqlaytuǵın sózdiń aldında turadı.

Anıqlawıshlar morfologiyalıq bildiriliwi hám baylanıs 

usılına qaray jupkerlesiwshi anıqlawısh hám úylesiwshi 

anıqlawısh bolıp ekige bólinedi.

Kategoriya:Grammatika
Kategoriya:Qaraqalpaq tili